KRAJSKÁ PREHLIADKA DETSKÝCH FOLKLÓRNYCH SÚBOROV
sa uskutočnila 30. apríla 2011 o 11.00 h v Dome Kultúry SNP Zemianske Kostoľany.

	Organizátormi boli Trenčiansky samosprávny kraj, Regionálne kultúrne centrum Prievidza, Obec a Dom kultúry SNP Zemianske Kostoľany, s finančnou podporou ministerstva kultúry Slovenskej republiky.

Pri bohatej účasti 7 súťažiacich detských folklórnych kolektívov si zlaté pásmo s postupom do celoštátneho kola, ktoré bude v Likavke 3. 6. – 5. 6. 2011 odniesli deti z DFS Kornička Trenčín s pásmom „Veselie“ a taktiež DFS Malý Vtáčnik z Prievidze s číslom „Bubáč“

Okrem toho umiestnenie v Striebornom pásmo získal DFS Štvorlístok z Trenčianskej Turnej z pásmom „Vácka idééé“.

Myslím si že Trenčín mal bohaté zastúpenie na krajskej prehliadke a deti odviedli veľmi dobré výkony.
										
Krajský detský hudobný festival Zemianskych Kostoľanoch hodnotila odborná porota
 v zložení:

Mgr. Katarína Babčáková – predsedníčka poroty
oborná pracovníčka pre metodickú a vzdelávaciu činnosť ako i pre detské folklórne súbory v Bratislave
Mgr. art. Agáta Krausová – členka poroty
tanečná pedagogička, vedúca tanečného odboru Súkromného tanečného konzervatória v Nitre
Mgr. art. Lenka Šútorová-Konečná, ArtD. – členka poroty 
choreografka a pracovníčka Centra tradičnej kultúry v Myjave

Ale nezaháľali ani ostatní súťažiaci, pretože krajská prehliadka, podľa slov predsedu poroty mala vysokú umeleckú úroveň. 

Nakoniec sa porota rozhodla udeliť:

Zlaté pásmo a postup do celoštátneho kola v Likavke:
DFS Kornička Trenčín „Veselie“
DFS Malý Vtáčnik Prievidza „Bubáča“

Strieborné pásmo:
DFS Štvorlístok  Trenčianska Turná – Vácka idééé
DFS Dúbravček Plevník Drienové – Ide vláčik ši – ši – ši
DFS Iskerka Brezová pod Bradlom – Na pani tetku
DFS Fialka Partizánske – Šuster, drž sa svojho kopyta
DFS Bystrinka Považská Bystrica – Na záhumní

V Trenčíne 2. 5. 2011 								Jaroslava Kohútová.